L'Eliana convoca un taller de curtmetratges per a joves sobre igualtat i diversitat
07 de abril de 2017

La Regidoria de Joventut de l'Ajuntament de l'Eliana ha convocat un taller de curtmetratges dirigit a joves d'entre 14 i 25 anys. L'activitat es desenvoluparà en la Casa de la Joventut entre els dies 3 i 28 de juliol, amb horari d'11 a 14 hores de dilluns a divendres, la qual cosa fan un total de 60 hores.

No és la primera vegada que es convoca un taller similar en el municipi, aquest és el tercer any consecutiu que es duu a terme amb aquest mateix format. A més, l'activitat cinematogràfica en forma de taller estival té tradició des de molt abans en la localitat. Joventut ha previst 30 places per a enguany, que s'aniran cobrint per rigorós ordre de sol·licitud, donant prioritat a les persones empadronades a l'Eliana.

El que sí és novetat, és la temàtica del curtmetratge que es va a realitzar. Enguany estarà dedicat a la igualtat i la diversitat, amb el que l'activitat tindrà una doble funció pedagògica i servirà d'espai de reflexió sobre aquesta temàtica per als i les joves participants. L'objectiu és, mitjançant el llenguatge cinematogràfic, conscienciar a creadors i espectadors de l'existència de la diversitat cultural en un àmbit d'igualtat de gènere.

La inscripció és totalment gratuïta i es pot realitzar en l'oficina del Centre d'Informació Juvenil, situada en la Casa de la Joventut, els dimarts, dimecres i dijous de 17 a 19 hores. Per a més informació, les persones interessades es poden dirigir a les adreces de correu electrònic joventut@leliana.es i espaijove@leliana.es.